SPRÁVA KOMISIE o uplatňovaní nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie v roku 2012 /* COM/2013/0515 final */





SPRÁVA KOMISIE o uplatňovaní nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie v roku 2012 Táto správa, ktorá sa vzťahuje na rok 2012, je vypracovaná podľa článku 17 ods. 1 nariadenia (ES) č. 1049/2012 o prístupe verejnosti k dokumentom Európskeho parlamentu, Rady a Komisie[1] a na základe štatistických údajov, ktoré sú zhrnuté v prílohe. Tieto štatistické údaje odzrkadľujú počet žiadostí, a nie počet vyžiadaných dokumentov. V praxi sa žiadosti môžu vzťahovať na jeden dokument, ako aj celý spis, ktorý sa týka určitého konania obsahujúceho tisíc dokumentov. Správa nezahŕňa žiadosti o prístup k dokumentom, ktoré už boli v čase podania žiadosti verejne dostupné. Pokiaľ ide o prvé žiadosti, v 83 % prípadov boli vyžiadané dokumenty zverejnené. Pokiaľ ide o opakované žiadosti, v 43 % prípadov bol poskytnutý plný alebo čiastočný prístup. 1. Registre a internetové stránky 1.1. V roku 2012 sa do registra dokumentov Komisie vložilo 17 940 nových dokumentov (pozri prílohu – tabuľka 1). 1.2. V súlade s článkom 17 ods. 1 nariadenia (ES) č. 1049/2001 Komisia musí vo svojich výročných správach uviesť počet dokumentov, ktorými disponuje a ktoré majú „citlivý“ charakter v zmysle článku 9 ods. 1 nariadenia[2], a preto v registri nie sú uvedené. V roku 2012 verejný register Komisie obsahoval tieto dokumenty: COM, SEC, C, JOIN, SWD, Ú. v. EÚ a PV série. V roku 2012 Komisia nevytvorila ani nedostala žiadne citlivé dokumenty, ktoré by patrili do niektorej z týchto kategórií dokumentov. 1.3. V nasledujúcej tabuľke sú uvedené údaje za rok 2012 o návštevnosti webovej stránky „Transparentnosť a prístup k dokumentom“ na portáli EUROPA: || Počet návštevníkov || Počet návštev || Počet načítaných stránok Spolu || 33 903 || 40 605 || 213 244 Mesačný priemer || 2 825 || 3 384 || 17 770 2. Spolupráca s ostatnými inštitúciami, ktorých sa nariadenie týka Medziinštitucionálny výbor ustanovený podľa článku 15 ods. 2 nariadenia sa v priebehu roka 2012 nezišiel na politickej úrovni ani raz. Avšak tri inštitúcie (Európsky parlament, Rada a Komisia) sa pravidelne stretávali na administratívnej úrovni s cieľom podeliť sa o skúsenosti, rozvíjať najlepšie postupy a zabezpečiť jednotné uplatňovanie nariadenia. 3. Analýza žiadostí o prístup 3.1. V roku 2012 sa množstvo prichádzajúcich prvých žiadostí o prístup znížilo (6 014 v roku 2012 v porovnaní so 6 447 v roku 2011). Počet odpovedí na základe nariadenia (ES) č. 1049/2001 bol 5 274 v roku 2012 v porovnaní so 6 055 v roku 2011. 3.2. Pokiaľ ide o prijaté opakované žiadosti, došlo k výraznému zvýšeniu ich počtu o takmer 39 % (229 nových opakovaných žiadostí v roku 2012 oproti 165 v roku 2011). Celkový počet odpovedí na opakované žiadosti zodpovedal počtu prijatých žiadostí (202 uzavretých prípadov v roku 2012 v porovnaní so 162 v roku 2011). Z tohto počtu v prípade 160 odpovedí (79 %) išlo o rozhodnutia o opakovaných žiadostiach o prístup k dokumentom na základe nariadenia (ES) č. 1049/2001. Ich počet sa v roku 2012 zvýšil o 11 % v porovnaní s rokom 2011, keď bolo vydaných 144 takýchto rozhodnutí (pozri prílohu – tabuľka 5). 3.3. V roku 2012 najväčší počet prvých žiadostí dostali Generálny sekretariát Komisie (12,10 %) a Generálne riaditeľstvo pre zdravie a spotrebiteľov (7,28 %), po nich tesne nasledovali Generálne riaditeľstvo pre hospodársku súťaž (6,81 %) a Generálne riaditeľstvo pre životné prostredie (6,61 %). Tu treba poznamenať, že záujem o získanie dokumentov od Generálneho riaditeľstva pre dane a colnú úniu (ktoré stálo na prvom mieste v roku 2011) sa znížil, pričom dopyt po dokumentoch a súboroch Generálneho riaditeľstva pre hospodársku súťaž sa udržal na vysokej úrovni. 3.4. Akademická obec patrila opäť medzi najaktívnejšiu kategóriu žiadateľov s 22,70 % počtu prvých žiadostí (oproti 25,73 % v roku 2011). Podobne ako v predchádzajúcich rokoch po nej nasledovali právnické firmy s 13,58 % (oproti 11,3 % v roku 2011) a občianska spoločnosť (MVO, záujmové skupiny) s 10,32 % (v porovnaní s 8,59 % v roku 2011) celkového počtu žiadostí; 33,83 % žiadostí bolo podaných bez uvedenia socioprofesijnej kategórie žiadateľov (pozri prílohu – tabuľka 8). 3.5. Takisto zemepisné rozdelenie prvých žiadostí zostalo podobné ako v predchádzajúcich rokoch, pričom došlo k miernemu nárastu trvale najväčšieho podielu pripadajúceho na žiadosti prichádzajúce z Belgicka (21,85 %). V porovnaní s rokom 2011 došlo k výraznému poklesu žiadostí z Talianska (z 12,37 % v roku 2011 na 7,54 % v roku 2012). S výnimkou Nemecka (14,04 %) a Spojeného kráľovstva (10,17 %) žiadny členský štát nepresiahol svojím podielom žiadostí hranicu 10 %, pričom najviac žiadostí prichádzalo z členských štátov s najväčším počtom obyvateľov, napríklad z Francúzska, zo Španielska a z Poľska. Počet žiadostí pochádzajúcich z členských štátov EÚ-10 a EÚ-2 je naďalej mierne nižší ako podiel z členských štátov EÚ-15 (pozri prílohu – tabuľka 9). 4. Uplatňovanie výnimiek týkajúcich sa práva na prístup 4.1. V roku 2012 sa podiel žiadostí, ktoré boli úplne zamietnuté na prvom stupni, mierne zvýšil v porovnaní s predchádzajúcim rokom (16,91 % v roku 2012 oproti 12,18 % v roku 2011). Dokumenty boli úplne sprístupnené skoro v troch zo štyroch prípadov (čiže v prípade 74,48 % z celkového počtu žiadostí oproti 80,20 % v roku 2011), pričom podiel dokumentov sprístupnených len čiastočne v porovnaní s predchádzajúcimi rokmi mierne vzrástol, a to na 8,61 % (oproti 7,62 % v roku 2011) (pozri prílohu – tabuľka 3). 4.2. Počet prípadov, v ktorých po opakovanej žiadosti Komisia zmenila stanovisko svojich útvarov a povolila úplný prístup k dokumentom po pôvodnom zamietnutí, mierne narástol (na 18,75 % oproti 14,58 % v roku 2011). Okrem toho došlo k nárastu počtu prípadov, v ktorých bolo zamietnutie úplne potvrdené, a k výraznému poklesu počtu prípadov, v ktorých bol poskytnutý širší prístup po opakovanej žiadosti (pozri prílohu – tabuľka 6). 4.3. Percentuálny podiel prípadov, v ktorých ochrana rozhodovacieho procesu Komisie (článok 4 ods. 3) bola uvedená ako dôvod na odmietnutie, mierne poklesol v porovnaní s predchádzajúcim rokom (25,15 % oproti 25,73 % v roku 2011). Napriek tomu je na druhom mieste v zozname najčastejšie uplatňovaných výnimiek hneď za ochranou účelu inšpekcií, vyšetrovania a kontroly (článok 4 ods. 2 tretia zarážka), na ktorú pripadlo 25,32 % prípadov (oproti 21,90 % v roku 2011) (pozri prílohu – tabuľka 7). 4.4. Miera odmietnutia na základe ochrany obchodných záujmov zostala relatívne stabilná (16,94 % oproti 16,83 % v roku 2011). Na druhej strane počet prípadov, v ktorých ochrana medzinárodných vzťahov bola uvedená ako dôvod, podstatne klesol (3,58 % oproti 12,02 % v roku 2011) (pozri prílohu – tabuľka 7). 4.5. Najčastejšie uvádzaným dôvodom na potvrdenie zamietnutia prístupu bola podobne ako v predchádzajúcich rokoch ochrana účelu vyšetrovania (článok 4 ods. 2 tretia zarážka) (45,10 % oproti 32,68 % v roku 2011) (pozri prílohu – tabuľka 7). – Dôvod ochrany rozhodovacieho procesu Komisie bol uvedený v 15,69 % prípadov (ktorý preukazuje pokles oproti roku 2011). Táto tendencia sa však týka iba tých prípadov, v ktorých rozhodovací proces prebiehal (6,54 % oproti 15,33 % v predchádzajúcom roku). Treba poznamenať, že dochádzalo k nárastu počtu prípadov, v ktorých išlo o stanoviská vypracované na vnútornú potrebu, keď rozhodnutie už bolo prijaté (9,15 % v porovnaní so 4 % v roku 2011). – Pokles možno konštatovať v súvislosti s dôvodom ochrany súkromia a bezúhonnosti jednotlivca (10,46 % v porovnaní s 20,67 % v roku 2011). Na druhej strane sa dôvod ochrany obchodných záujmov uvádzal takmer rovnako často ako v predchádzajúcom roku (11,76 % oproti 14,66 % v roku 2011). Pokiaľ ide o výnimku z dôvodu ochrany súdneho konania a právneho poradenstva, došlo k veľmi výraznému nárastu z 1,33 % v roku 2011 na 7,84 % v roku 2012. 5. Sťažnosti predložené európskemu ombudsmanovi 5.1. V roku 2012 ombudsman uzavrel týchto 18 prípadov sťažností proti Komisii týkajúcich sa žiadostí o prístup k dokumentom: 10 prípadov uzavretých s kritickou a/alebo inou poznámkou 2293/2008/(BB)(FOR)TN || 1972/2009/ANA || 914/2009/(IP)(EIS)ER || 2299/2010/(IP)(EIS)ER 682/2010/(TS)TN || 339/2011/AN || 388/2011/(PMC)(IP) (EIS)ER || 1472/2011/(PMC)(PB)MMN 2466/2011/ER || 173/2012/VL || || 8 prípadov uzavretých bez pokračovania vo vyšetrovaní 3097/2009/(JF)(IP)EIS || 127/2010/VIK || 849/2010/KM || 1161/2010/BEH 1683/2010/(ELB) MMN || 1767/2010/(IP)(EIS) ER || 1459/2011/JF || 414/2012/MMN 5.2. V priebehu roka ombudsman otvoril 20 nových podnetov, v ktorých prístup k dokumentom predstavoval buď hlavný, alebo vedľajší predmet sťažnosti. 6. Súdne preskúmanie Tak ako v predchádzajúcich rokoch, aj rok 2012 priniesol novú významnú judikatúru[3]. 6.1. Súdny dvor vyniesol tri dôležité rozsudky o odvolaní vo veciach Agrofert[4] a Editions Odile Jacob[5], ako aj vo veci IFAW[6]. Prvé dva rozsudky sa týkajú politiky hospodárskej súťaže, zatiaľ čo v treťom Súdny dvor poskytol výklad posúdenia námietok členských štátov proti sprístupneniu dokumentov, ktoré z nich pochádzajú. Súdny dvor vydal dve uznesenia o zamietnutí žiadostí vo veciach C-208/11P (neodôvodnené) a C-554/11P (neprípustné), ktoré Internationaler Hilfsfonds podal proti Komisii. 6.2. Všeobecný súd vydal 6 rozsudkov týkajúcich sa práva na prístup k dokumentom: T-59/09, Nemecko/Komisia, rozsudok zo 14. 2. 2012 || T-529/09, S. in t’Veld/Rada, rozsudok zo 4. 5. 2012 (Komisia zasahovala na podporu pozície Rady) || T-344/08, EnBW/Komisia, rozsudok z 22. 5. 2012 T-6/10, Sviluppo globale/Komisia, rozsudok z 22. 5. 2012 || T-300/10, Internationaler Hilfsfonds/Komisia, rozsudok z 22. 5. 2012 || T-167/10, European Dynamics/Komisia, rozsudok zo 6. 12. 2012 6.3. V troch prípadoch Súdny dvor nariadil ich výmaz z registra po tom, ako ich žiadatelia stiahli: T-362/11, Stichting Greenpeace Nederland and PAN Europe/Komisia || T-337/09, Colegio Official de Farmaceuticos/Komisia || T-333/12, Soltau/Komisia 6.4. V troch prípadoch Súdny dvor nariadil, že netreba vydať súdne rozhodnutie: T-330/11, MasterCard/Komisia || T-341/11, Ecologistas en Acción/Komisia || Vec T-180/10, Nickel Institute/Komisia 6.5. Tri žiadosti boli zamietnuté uznesením Všeobecného súdu: T-359/10, Ecologistas en Acción-CODA (zjavne neodôvodnené) || T-278/11, ClientEarth/Komisia (zjavne neprípustné) || T-17/10, Steinberg/Komisia (čiastočne neprípustné, čiastočne neodôvodnené) 6.6. Rozhodnutia Komisie podľa nariadenia (ES) č. 1049/2001 boli napadnuté v 14 nových prípadoch: T-185/12, HUK-Coburg Haftpflicht-Unterstützungs-Kasse kraftfahrender Beamter Deutschlands a. G. in Coburg/Európska komisia || T-188/12, Patrick Breyer/Komisia || T-306/12, Spirlea/Komisia T-333/12, C. Soltau/Komisia || T-402/12, Carl Schlyter/Komisia || T-418, Jürgen Beninca/Komisia [uznesenie Všeobecného súdu z 19. februára 2013 o zastavení konania v tejto veci a jeho výmaze z registra] T-419/12, LVM Landwirtschaftlicher Versicherungsverein Münster a. G./Komisia || T-420/12, VHV Allgemeine Versicherung AG/Komisia || T-421/12, Württembergische Gemeinde-Versicherung a. G./Komisia T-476/12, Saint-Gobain Glass Deutschland GmbH/Komisia || T-482/12, Internationaler Hilfsfonds eV/Komisia || T-498/12, Tourisme Consortium Loutraki SA Gouvernement local – Loutraki SA – Club Hôtel et Hôtel Casino Loutraki et Entreprises Touristiques AE/Komisia T-526/12, AXA Versicherung AG/Komisia || T-561/12, Jürgen Beninca/Komisia || 6.7. Proti rozhodnutiam Všeobecného súdu bolo na Súdny dvor takisto podané jedno nové odvolanie. C-365/12P, Komisia/ EnBW Energie Baden-Württemberg AG e.a. || || 7. Záver Po deviatich rokoch kontinuálneho rastu počtu žiadostí o poskytnutie prístupu z 500 na približne 6 500 zostal tento počet v rokoch 2010 a 2011 nezmenený a v súčasnosti klesol na 6 000. Komisia ostáva naďalej tou inštitúciou, ktorá vybavuje najväčší počet žiadostí o prístup k dokumentom. Na druhej strane sa počet opakovaných žiadostí zvýšil. Žiadatelia lepšie poznajú svoje práva odvolať sa proti prvému rozhodnutie Komisie. To všetko by mohlo naznačovať, že Komisia dosiahla prostredníctvom rôznych prostriedkov a fór vrátane prístupu k dokumentom stabilný a dobre transparentný rámec. Vychádzajúc z toho, čo sa už dosiahlo v roku 2011, aktívna transparentnosť so zreteľom na legislatívnu činnosť Komisie bola ďalej posilnená v roku 2012. V dôsledku toho značné množstvo prvých žiadostí o prístup a takmer všetky opakované žiadosti sa týkajú činností Komisie v oblasti monitorovania uplatňovania práva EÚ, najmä vrátane uplatňovania politiky hospodárskej súťaže. Pri vybavovaní takýchto žiadostí Komisia musí nájsť správnu rovnováhu medzi zabezpečením transparentnosti svojich činností a ochranou svojej schopnosti riadne vykonávať úlohy, ktoré jej boli zverené zmluvami. PRÍLOHA Štatistické údaje týkajúce sa uplatňovania nariadenia (ES) č. 1049/2001 1. Počet dokumentov zapísaných do registra || COM || SEC || C || JOIN || SWD || Ú. v. EÚ || PV || Spolu 2012 || 1 832 || 1 429 || 13 542 || 53 || 859 || 130 || 95 || 17 940 Prvé žiadosti 2. Počet prijatých a vybavených žiadostí || 2010 || 2011 || 2012 Počet prijatých žiadostí || 6 361 || 6 477 || 6 014 Počet poskytnutých odpovedí[7] [8] || 7 148 || 7 075 || 6 334 Odpovede poskytnuté na základe nariadenia (ES) č. 1049/2001 || 6 127 || 6 055 || 5 274 3. Výsledok || 2010 || 2011 || 2012 Počet || % || Počet || % || Počet || % Prístup povolený || 5 034 || 82,16 || 4 856 || 80,20 || 3 928 || 74,48 Prístup zamietnutý || 764 || 12,47 || 737 || 12,18 || 892 || 16,91 Čiastočný prístup || 329 || 5,37 || 462 || 7,62 || 454 || 8,61 Spolu || 6 127 || 100 || 6 055 || 100 || 5 274 || 100 4. Rozdelenie zamietnutí podľa uplatnenej výnimky (%) || 2010 || 2011 || 2012 Článok 4 ods. 1 písm. a) prvá zarážka – ochrana verejnej bezpečnosti || 1,94 || 2,40 || 1,34 Článok 4 ods. 1 písm. a) druhá zarážka – ochrana obrany a vojenských vecí || 0,14 || 0,39 || 0,11 Článok 4 ods. 1 písm. a) tretia zarážka – ochrana medzinárodných vzťahov || 9,83 || 12,02 || 3,58 Článok 4 ods. 1 písm. a) štvrtá zarážka – ochrana finančnej, menovej alebo hospodárskej politiky || 2,15 || 1,88 || 1,40 Článok 4 ods. 1 písm. b) – ochrana súkromia a bezúhonnosti jednotlivca || 9,76 || 8,90 || 14,65 Článok 4 ods. 2 prvá zarážka – ochrana obchodných záujmov || 11,84 || 16,83 || 16,94 Článok 4 ods. 2 druhá zarážka – ochrana súdneho konania a právneho poradenstva || 7,32 || 6,76 || 9,84 Článok 4 ods. 2 tretia zarážka – ochrana účelu inšpekcií, vyšetrovania a kontroly || 26,63 || 21,90 || 25,32 Článok 4 ods. 3 prvý pododsek – rozhodovací proces, zatiaľ neprijaté rozhodnutie || 16,80 || 17,15 || 20,23 Článok 4 ods. 3 druhý pododsek – rozhodovací proces, už prijaté rozhodnutie: stanoviská pre vnútornú potrebu v rámci rokovaní a predbežných porád || 9,62 || 8,58 || 4,92 Článok 4 ods. 5 – zamietnutie prístupu zo strany členského štátu/tretieho subjektu || 3,94 || 3,18 || 1,67 Spolu || 100 || 100 || 100 Opakované žiadosti 5. Počet prijatých a vybavených žiadostí || 2010 || 2011 || 2012 Počet prijatých žiadostí || 181 || 165 || 229 Počet poskytnutých odpovedí || 152 || 162 || 202 Rozhodnutia o opakovaných žiadostiach na základe nariadenia (ES) č. 1049/2001 || 122 || 144 || 160 6. Výsledok || 2010 || 2011 || 2012 Počet || % || Počet || % || Počet || % Potvrdenie || 61 || 50 || 61 || 42,36 || 91 || 56,88 Čiastočná revízia || 42 || 34,43 || 62 || 43,05 || 39 || 24,38 Celková revízia || 19 || 15,57 || 21 || 14,58 || 30 || 18,75 Spolu || 122 || 100 || 144 || 100 || 160 || 100 7. Rozdelenie zamietnutí podľa uplatnenej výnimky (%) || 2010 || 2011 || 2012 Článok 4 ods. 1 písm. a) prvá zarážka – ochrana verejnej bezpečnosti || 2,67 || 1,33 || 1,31 Článok 4 ods. 1 písm. a) druhá zarážka – ochrana obrany a vojenských vecí || 0 || 2,00 || 0,65 Článok 4 ods. 1 písm. a) tretia zarážka – ochrana medzinárodných vzťahov || 6,67 || 4,67 || 7,19 Článok 4 ods. 1 písm. a) štvrtá zarážka – ochrana finančnej, menovej alebo hospodárskej politiky || 3,33 || 3,34 || 0 Článok 4 ods. 1 písm. b) – ochrana súkromia a bezúhonnosti jednotlivca || 9,33 || 20,67 || 10,46 Článok 4 ods. 2 prvá zarážka – ochrana obchodných záujmov || 16,67 || 14,66 || 11,76 Článok 4 ods. 2 druhá zarážka – ochrana súdneho konania a právneho poradenstva || 10 || 1,33 || 7,84 Článok 4 ods. 2 tretia zarážka – ochrana účelu inšpekcií, vyšetrovania a kontroly || 32 || 32,68 || 45,10 Článok 4 ods. 3 prvý pododsek – rozhodovací proces, zatiaľ neprijaté rozhodnutie || 11,33 || 15,33 || 6,54 Článok 4 ods. 3 druhý pododsek – rozhodovací proces, už prijaté rozhodnutie: stanoviská pre vnútornú potrebu v rámci rokovaní a predbežných porád || 8 || 4,00 || 9,15 Článok 4 ods. 5 – zamietnutie prístupu zo strany členského štátu || - || - || - Spolu || 100 || 100 || 100 Rozdelenie prvých žiadostí 8. Podľa socioprofesijnej kategórie žiadateľov (%) || 2010 || 2011 || 2012 Akademická obec || 23,24 || 25,73 || 22,70 Právnici || 10,69 || 11,30 || 13,58 Občianska spoločnosť (záujmové skupiny, priemysel, MVO atď.) || 8,18 || 8,59 || 10,32 Orgány verejnej moci (okrem inštitúcií EÚ) || 13,56 || 8,20 || 7,12 Ostatné inštitúcie EÚ || 8,32 || 8,15 || 7,64 Novinári || 3,35 || 3,25 || 4,81 Nešpecifikované || 32,68 || 34,78 || 33,83 Spolu || 100 || 100 || 100 9. Podľa zemepisného pôvodu žiadosti (%) || 2010 || 2011 || 2012 Rakúsko || 2,08 || 1,38 || 1,78 Belgicko || 17,95 || 21,42 || 21,85 Bulharsko || 0,69 || 0,93 || 0,70 Cyprus || 0,20 || 0,25 || 0,08 Česká republika || 4,23 || 0,93 || 2,01 Dánsko || 2,02 || 2,11 || 1,58 Estónsko || 0,09 || 0,19 || 0,17 Fínsko || 0,81 || 1,57 || 0,55 Francúzsko || 9,05 || 8,90 || 7,53 Nemecko || 16,62 || 12,27 || 14,04 Grécko || 1,22 || 1,10 || 1,73 Maďarsko || 0,89 || 0,96 || 0,63 Írsko || 1,49 || 1,02 || 1,50 Taliansko || 8,85 || 12,37 || 7,54 Lotyšsko || 0,13 || 0,15 || 0,17 Litva || 0,31 || 0,42 || 0,30 Luxembursko || 1,99 || 2,12 || 1,79 Malta || 0,22 || 0,12 || 0,17 Holandsko || 4,43 || 4,18 || 4,62 Poľsko || 2,76 || 2,68 || 2,79 Portugalsko || 1,16 || 1,15 || 1,11 Rumunsko || 1,11 || 0,87 || 0,91 Slovensko || 0,56 || 0,56 || 0,81 Slovinsko || 0,52 || 0,31 || 0,22 Španielsko || 6,86 || 7,16 || 5,70 Švédsko || 2,18 || 1,81 || 2,16 Spojené kráľovstvo || 7,24 || 8,59 || 10,17 Európske štáty mimo EÚ || 0,50 || 0,40 || 0,37 Severná Amerika || 0,11 || 0,23 || 0,88 Austrália a Nový Zéland || 0,09 || 0,03 || 0,03 Afrika || 0,05 || 0,02 || 0 Južná Amerika || 0,05 || 0,02 || 0,03 Ázia || 0,04 || 0,06 || 0,05 Nešpecifikované || 3,49 || 3,73 || 6,03 Spolu || 100 || 100 || 100 10. Podľa oblasti záujmu (%) Generálne riaditeľstvo/útvar || 2010 || 2011 || 2012 AGRI – Poľnohospodárstvo a rozvoj vidieka || 3,15 || 2,62 || 3,44 BEPA – Kancelária poradcov v oblasti európskej politiky || 0,03 || 0,11 || 0 BUDG – Rozpočet || 1,24 || 1,02 || 0,81 CLIMA – Oblasť klímy || 1,21 || 2,22 || 2,86 COMM – Komunikácia || 0,74 || 1,26 || 0,65 COMP – Hospodárska súťaž || 9,07 || 6,99 || 6,81 CONNECT – Komunikačné siete, obsah a technológie[9] || 1,79 || 1,98 || 1,74 DEVCO – Rozvoj a spolupráca – EuropeAid (predtým DEV + AIDCO) || 2,77 || 3,30 || 4,67 DGT – Preklad || 0,36 || 0,14 || 0,20 DIGIT – Informatika || 0,09 || 0,09 || 0,12 EAC – Vzdelávanie a kultúra || 1,13 || 1,05 || 1,13 ECFIN – Hospodárske a finančné záležitosti || 2,32 || 1,57 || 1,11 ECHO – Humanitárna pomoc a civilná ochrana || 0,28 || 0,33 || 0,18 ELARG – Rozšírenie || 1,47 || 1,04 || 0,95 EMPL – Zamestnanosť, sociálne záležitosti a začlenenie || 2,74 || 1,64 || 3,47 ENER – Energetika || 2,91 || 5,86 || 5,15 ENTR – Podnikanie a priemysel || 4,48 || 4,84 || 4,55 ENV – Životné prostredie[10] || 4,86 || 6,37 || 6,61 EPSO – Európsky úrad pre výber pracovníkov || 0,14 || 0,23 || 0,23 ESTAT – Eurostat || 0,31 || 0,20 || 0,20 FPIS – Útvar pre nástroje zahraničnej politiky[11] || – || – || 0,13 HOME – Vnútorné záležitosti || 1,63 || 4,74 || 3,14 HR — Ľudské zdroje a bezpečnosť + OIB (Úrad pre infraštruktúru a logistiku v Bruseli) + OIL (Úrady pre infraštruktúru a logistiku v Luxemburgu) + PMO (Úrad pre správu a úhradu individuálnych nárokov) || 2,29 || 2,34 || 2,98 IAS – Útvar pre vnútorný audit || 0,09 || 0,05 || 0,02 JUST – Spravodlivosť (predtým JLS)[12] || 6,75 || 2,54 || 3,72 MARE – Námorné záležitosti a rybárstvo || 0,66 || 0,95 || 0,66 MARKT – Vnútorný trh a služby || 6,14 || 5,72 || 5,02 MOVE – Mobilita a doprava || 3,13 || 3,02 || 2,66 OLAF – Európsky úrad pre boj proti podvodom || 0,27 || 0,25 || 0,48 OP – Úrad pre publikácie || 0,19 || 0,37 || 0,12 REGIO – Regionálna politika || 3,06 || 2,29 || 3,41 RTD – Výskum a inovácia + JRC – Spoločné výskumné centrum || 1,82 || 1,27 || 1,61 SANCO – Zdravie a spotrebitelia || 5,44 || 6,96 || 7,28 SCIC – Tlmočenie || 0,08 || 0,00 || 0,02 SG – Generálny sekretariát || 11,64 || 10,12 || 12,10 SJ – Právny servis || 2,68 || 2,76 || 4,37 TAXUD – Dane a colná únia || 5,30 || 7,80 || 4,92 TRADE – Obchod || 3,06 || 3,47 || 2,48 Spolu || 100 || 100 || 100 [1] Ú. v. ES L 145, 31.5.2001, s. 43. [2] „Citlivými dokumentmi sa rozumejú dokumenty pochádzajúce z orgánov alebo z agentúr nimi založených, z členských štátov, tretích krajín alebo medzinárodných organizácií, ktoré sú v súlade s pravidlami príslušného orgánu klasifikované ako „TRČS SECRET/TOP SECRET“, „SECRET“ alebo „CONFIDENTIEL“ a ktoré chránia základné záujmy Európskej únie alebo jedného alebo viacerých jej členských štátov v oblasti, na ktorú sa vzťahuje článok 4 ods. 1 písm. a), predovšetkým verejnú bezpečnosť, obranu a vojenské veci“ (článok 9 ods. 1). [3] Podrobnosti o každom uvedenom prípade nájdete na http://curia.europa.eu/jurisp/cgi-bin/form.pl?lang=en. [4] Rozsudok z 28. júna 2012 vo veci C-477/10 P, Komisia/Agrofert Holding a.s., zatiaľ neuverejnený. [5] Rozsudok z 28. júna 2012 vo veci C-404/10 P, Komisia/Editions Odile Jacob SAS., zatiaľ neuverejnený. [6] Rozsudok z 21. júna 2012 vo veci C-135/11 P - IFAW Internationaler Tierschutz-Fonds/Komisia, zatiaľ neuverejnený. [7] Jedna žiadosť sa môže týkať viacerých dokumentov, a preto môže mať za následok viacero odlišných odpovedí. [8] Kategória „Počet poskytnutých odpovedí“ zahŕňa odpovede poskytnuté mimo rozsahu pôsobnosti nariadenia (ES) č. 1049/2001, napríklad odpovede poskytnuté na základe nariadenia (ES) č. 45/2001. [9] Predtým to bolo GR INFSO. [10] Upozornenie: GR ENV sa v roku 2010 rozdelilo na GR ENV a GR CLIMA. [11] Upozorňujeme, že od vytvorenia Európskej služby pre vonkajšiu činnosť (ESVČ) dokumenty FPIS sú jediné, ktoré zostali v rámci Komisie. [12] Upozornenie: GR JLS sa v roku 2010 rozdelilo na GR JUST a GR HOME.